Diari Oficial de la Generalitat Valenciana


Sumari del DOGV 3720, del 30-03-2000 (2000/2186)

RESOLUCIÓ de 14 de març de 2000, de la Direcció General d'Ordenació i Innovació Educativa i Política Lingüística, per la qual s'extablix el procediment per a la consignació de qualificacions resultants de les convalidacions entre assignatures del grau mitjà de Dansa o Música i assignatures optatives d'Educació Secundària Obligatòria o de Batxillerat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/2000/03/14/(1)/dof/vci/html**

### Dades del document

Número de DOGV
:   3720

Data del DOGV
:   30-03-2000

Secció del DOGV
:   I. DISPOSICIONS GENERALS

Número del document
:   2000/2186


Data del document
:   14-03-2000

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

 Descriptors 

:   * música
    * reconeixement d'estudis
    * educació artística
    * ensenyament obligatori
    * legislació escolar
    * ensenyament secundari
    * espectacles
    * legislació

RESOLUCIÓ de 14 de març de 2000, de la Direcció General d'Ordenació i Innovació Educativa i Política Lingüística, per la qual s'extablix el procediment per a la consignació de qualificacions resultants de les convalidacions entre assignatures del grau mitjà de Dansa o Música i assignatures optatives d'Educació Secundària Obligatòria o de Batxillerat. [2000/Q2186]
  
El règim de convalidacions entre assignatures del grau mitjà de Música o Dansa i assignatures optatives de l'Educació Secundària Obligatòria o el Batxillerat ha sigut establit per les ordres de 12 de juliol de 1996 (DOGV 30.09.1996), 4 de juny de 1998 (DOGV 09.07.1998) i 10 de novembre de 1998 (DOGV 16.12.1998), i han sigut promogudes com un dels instruments que possibiliten la comptabilitat d'ensenyaments per als qui cursen simultàniament les de règim general i règim especial, així com un excel·lent procediment per a incloure en l'àmbit de l'optativitat els continguts culturals aportats pels ensenyaments de Música i Arts Escèniques.
  
Convé, a més, concretar determinats aspectes d'estes convalidacions i molt especialment la correspondència entre les qualificacions quan les d'un règim d'ensenyaments té caràcter literal, com succeïx en el cas de l'Educació Secundària Obligatòria, i les procedents de Música o Dansa són numèriques.
  
En el dit sentit, els instituts d'Educació Secundària que tenen alumnat el qual simultanieja l'ensenyament de Música o Dansa i l'Educació Secundària Obligatòria o Batxillerat tindran en compte el que determina esta resolució .
  
En virtut de les competències que em conferixen l'Ordre de 4 de juny de 1998 (DOGV de 9 de juliol de 1998) i l'Ordre de 10 de novembre de 1999 (DOGV de 16 de desembre de 1999), resolc:
  
Primer
  
La convalidació d'assignatures optatives de l'Educació Secundària Obligatòria i del Batxillerat per assignatures del grau mitjà de Música o Dansa s'efectuarà al centre on l'alumnat sol·licitant, amb dret a aconseguir-ho, tinga el seu expedient dels ensenyaments de règim general.
  
Segon
  
Pel que fa als alumnes que cursen Educació Secundària Obligatòria, se seguirà el procediment a què es referixen els apartats tercer i quart de l'Ordre de 12 de juliol de 1996 (DOGV 30.09.1996) i s'actuarà conforme al que establix l'Ordre de 4 de juny de 1998 (DOGV 09.07.1998).
  
Tercer
  
Com els conservatoris de Música o Dansa emeten els certificats d'ensenyaments del grau utilitzant qualificacions expressades en forma numèrica, conforme indica l'Ordre de 29 de maig de 1995 (BOE 07.06.1995), i els instituts d'Educació Secundària emeten per a l'Educació Secundària Obligatòria les qualificacions literals establides en l'Ordre de 23 d'abril de 1993 (DOGV 25.05.1993), cal aplicar la correspondència entre estes qualificacions per a la qual cosa utilitzaran les mateixes equivalències que consten en la Resolució de 9 de juliol de 1998 (DOGV de 27 de juliol de 1998):
  
Insuficient 4,5 punts
  
Suficient 5,5 punts
  
Bé 6,5 punts
  
Notable 7,5 punts
  
Excel·lent 9,5 punts
  
Quart
  
L'assignatura de Música o Dansa que resulte convalidada constarà en la documentació oficial dels ensenyaments de règim general com a optativa cursada.
  
Quint
  
En les actes finals de l'Educació Secundària Obligatòria es consignarà la convalidació anotant "Música:" i, tot seguit, el nom de l'assignatura del grau mitjà de Música que ha convalidat, expressant la seua qualificació conforme s'indica en l'apartat tercer d'esta ordre. El mateix procediment se seguirà si s'ha de convalidar una assignatura del grau mitjà de Dansa.
  
Sext
  
En el llibre d'escolaritat el secretari del centre efectuarà les anotacions següents:
  
a) En la pàgina d'"Observacions" anotarà la diligència següent: "En data ..., el titular d'este llibre d'escolaritat convalida l'assignatura de ... corresponent als ensenyaments del grau mitjà de ... com a assignatura optativa del curs ... d'Educació Secundària Obligatòria".
  
b) En les caselles reservades per a les qualificacions finals corresponents al primer cicle i en els de cada curs del segon cicle s'anotarà com a optativa l'assignatura del grau mitjà de Música o Dansa que ha resultat convalidada, expressant la seua qualificació segons s'ha indicat.
  
Sèptim
  
La convalidació de l'alumnat de Batxillerat s'efectuarà en el centre a què es referix l'apartat primer d'esta resolució i es farà conforme al que preveuen els apartats segon a quart de l'Ordre de 10 de novembre de 1998 (DOGV 16.12.1998), sense que la correspondència de qualificacions siga objecte de consideració especial al tindre les dos caràcter numèric d'idèntic valor.
  
Octau
  
La convalidació quedarà consignada de la forma següent en les actes finals de cada curs del Batxillerat i en el llibre de qualificacions:
  
a) En el primer curs, en el lloc de l'optativa de Música, figurarà l'expressió "Música I:", i s'anotarà la qualificació que corresponga a l'assignatura convalidada. Idèntic procediment se seguirà quan es tracte de convalidar una assignatura del grau mitjà de Dansa.
  
b) En el segon curs s'utilitzaran les expressions "Música II:" i "Música III:" anotant igualment la qualificació que correspon a cada assignatura convalidada. Idèntic procediment se seguirà quan es tracte d'una assignatura del grau mitjà de Dansa.
  
c) El secretari del centre anotarà la diligència següent en la pàgina d'"Observacions" del llibre de qualificacions del Batxillerat: "En data ... el titular d'este llibre de qualificacions convalida l'assignatura de ... corresponent als ensenyaments del grau mitjà de ... com a assignatura optativa comuna corresponent al curs ... del Batxillerat".
  
Nové
  
Els sistemes d'informatització dels documents acadèmics i administratius on es farà la consignació de les qualificacions s'adaptaran al que determina esta resolució.


Còpia Permalink ELI